
Anunţ de participare proiecte finanţări nerambursabile 2024
În atenţia solicitanţilor de finanţări nerambursabile din fondurile bugetului local al comunei Sântandrei pentru activităţi nonprofit de interes local – sesiunea I

Comuna Sântandrei cu sediul în Comuna Sântandrei, str. Principală, nr. 452, judeţul Bihor, cod fiscal 4794583, tel. 0259-415.947, e-mail primaria.santandrei@gmail.com, prin HCL nr. 45/01.03.2024, a adoptat Bugetul de Venituri şi Cheltuieli al Comunei Sântandrei pentru anul 2024. În cadrul acestui buget, la capitolul 67.50 cultură, recreere si religie este prevăzut şi programul anual pentru acordarea finanţărilor nerambursabile pe anul 2024.
	Nr. Crt.
	Nume program
	Suma alocată lei

	1.
	Sport

Activități de implementare a programelor sportive de utilitate publică:A. Promovarea sportului de performanță
	600.000


În anul 2024 Programul anual pentru acordarea finanţărilor nerambursabile va avea doua sesiuni de selecţie a proiectelor de finanţare.

Începând cu data de 16.04.2024, Primăria Comunei Sântandrei organizează prima sesiune de selecţie de proiecte, care vor beneficia în anul 2024 de finanţare nerambursabilă din fondurile bugetului local al comunei Sântandrei, în baza Legii 350 din 2 decembrie 2005 privind regimul finanţărilor nerambursabile din fonduri publice alocate pentru activităţi nonprofit de interes general. Avand in vedere faptul ca se apropie finalul sezonului la majoritatea ramurilor sportive, in vederea pregatirii din intersezon se impune urgentarea procedurii. Totodata, se impune urgentarea procedurii, deoarece in BVC pe anul 2024 incheierea contractelor de finantare precum si plata transelor este prevazuta pentru semestrul I al anului 2024.
Pe plan local, acordarea de finanţări nerambursabile din bugetul local al Comunei Sântandrei este reglementată de „ Regulamentul privind regimul finanţărilor nerambursabile din fondurile bugetului local al comunei Sântandrei alocate pentru activităţi nonprofit de interes local” care poate fi consultat şi pe site – ul Primăriei Sântandrei, www.primariasantandrei.ro 
Atribuirea de contracte de finanţare nerambursabilă se face în limita fondurilor publice alocate prin bugetul local al comunei Sântandrei pe anul 2024 conform Hotărârii Consiliului Local nr. 45/01.03.2024.

Orice persoană fizică sau persoană juridică fără scop patrimonial care desfăşoară activităţi nonprofit menite să sprijine realizarea unor obiective de interes public local are dreptul de a participa la procedura pentru atribuirea contractului de finanţare nerambursabilă.
Nu sunt selecţionate programele ori proiectele aflate în una dintre următoarele situaţii:

a) documentaţia prezentată este incompletă şi nu respectă prevederile regulamentului de finantare

b) au conturile bancare blocate;

c) solicitantii nu au respectat un contract de finanţare anterior (in acest caz le va fi suspendat  dreptul de a participa la atribuirea de finanțare pe o perioada de 3 ani de zile) ;

d) solicitantii au prezentat declaraţii inexacte la o participare anterioară.

e) solicitantii nu si-au indeplinit obligatiile de plata exigibile a impozitelor, taxelor și contribuţiilor catre bugetul stat, bugetul local, precum și bugetul asigurărilor sociale de stat

f) solicitantii nu au prevazut în statutul organizatiei, activitatea corespunzatoare domeniului la care doresc sa participe

g) solicitantii nu au sediul/domiciliul sau filiala în Comuna Sântandrei

Documentaţia de solicitare a finanţării va fi întocmită în limba română, conform              „Regulamentului privind regimul finanţărilor nerambursabile din fondurile bugetului local al comunei Sântandrei alocate pentru activităţi nonprofit de interes local" şi se va depune într-un singur exemplar (original) la registratura Primăriei Sântandrei la Serviciul de Relaţii cu Publicul.

Termenul limită de depunere a proiectelor pentru care se solicită finanţare nerambursabilă din bugetul local al comunei Sântandrei este 17.05.2024 ora 16:00.
Atragem atenţia că solicitantul de finanţare nerambursabilă trebuie să facă dovada capacităţii de cofinanţare a proiectului, în procent de minim 10% din valoarea totală a proiectului. 
Vor fi analizate numai propunerile de proiecte depuse în termenul stabilit prin anunţul de participare şi întocmite în conformitate cu documentaţia pentru elaborarea şi prezentarea proiectului prevăzută în regulamentul anterior menţionat şi care îşi desfăşoară activitatea în comuna Sântandrei.

 Atribuirea contractelor de finanțare nerambursabilă se face exclusiv pe baza selecției și evaluării proiectelor, procedură care permite atribuirea unui contract de finanțare nerambursabilă din fonduri publice, prin selectarea acestuia de către o comisie, cu respectarea principiilor prevazute la punctul 3 al primului capitol, pana cel tarziu in data de 24.05.2024.
Evaluarea proiectelor se va realiza pe baza următoarei grile de evaluare:
	Criteriu
	Pondere (%)

	- capacitate de realizare                                                                                          
	20

	- consistenţă tehnică                                               
	15

	- participarea părţilor                                               
	15

	- soliditate financiară                                               
	15

	- rezultate aşteptate                                                
	10

	- durabilitatea programului sau proiectului 
	25


Informaţii suplimentare legate de procedura de selecţie de proiecte pot fi obţinute la sediul Primăriei Sântandrei, telefon 0259-415.947, persoană de contact – Ciprian Căprar.
                                                     Intocmit
                                                Ciprian Căprar
